PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială


Nr.27/40/19 februarie 2004
AVIZ

asupra propunerii legislative privind modificarea şi completarea Legii nr.116/1998 privind organizarea şi funcţionarea Jandarmeriei Române
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind modificarea şi completarea Legii nr.116/1998 privind organizarea şi funcţionarea Jandarmeriei Române, trimisă comisiei cu adresa nr.P.L.-X 730 din 3 februarie 2004.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 18 februarie 2004.
În urma dezbaterilor, membrii comisiei au hotărât, cu 10 voturi pentru şi 2 voturi împotrivă, avizarea nefavorabilă a propunerii legislative întrucât se încalcă dispoziţiile Legii nr.116/1998 care menţionează că Jandarmeria Română, prin natura atribuţiilor sale, are rolul de prevenire a infracţiunilor şi a altor abateri de la lege şi nu poate constitui un aparat represiv, având ca atribuţie exclusivă îndeplinirea măsurilor de siguranţă publică, ce presupun uzul forţei.

